Rapport entre makambu, bilamba, koyebana na musique.
Bandeko,
.Rapport entre makambu, bilamba, koyebana na musique.
Na musique na biso tozali na ba oyo babengi sponsors na mécènes.
Sponsoringezali relation d'intérêt commercial entre orchestre (nduliste) na personne morale ou physique oyo azali ko sponsoriser ye. Relation oyo ezali basée na intérêt pamba te a partir ya sponsoring, sponsor azali kosala promotion ya produit ou service na ye mpo asala mbongo (bénéfice)ou ba bonnes affaires. En revanche, orchestre ou nduliste na musique na ye na mungongo na ye akomilatisa image ya sponsor mpo yango etambola elongo na popularité mpe crédibilité na ye. Yango mibale nde ekosala que pubic na ye akoma client ya sponsor.
Mécénatyango ezali na but lucratif te. Intérêt ezali mosusu car a partir ya mécénat nde mécène akoyebana na société na makambo oyo ye asali ya malamu nto mpe ya mabe na domaine oyo asaleli sadaka. Tango mécène azali komatisa orchestre ou musicien, réussite ya oyo ekozala immortaliser mpe ekosala ete batu baluka koyeba nani wana. Yango nde mutu ayaka koyebana mpe koyebana wana ekofungolela ye ba portes ebele na ba nzela miyike.
Musique na biso babandi ko sponsoriser yango kala mingi te parce que secteur ya communication ezalaki vraiment makasi te mpe négliger na pays na biso. Ata lelo oyo tozali komona que personnes morale na physique oyo bazalikosala sponsoring bazalimpe na mua manque ya makambo mosusu. Tokozongela heure toko aborder ndenge ba sponsors bazalai kotonga na kosomba mapangu mpona ba musiciens...
Naba mécènes tokotanga: Emile Joachim Faignond. Vieux Faignond azalaki na bar na ye na Poto-Poto (tee lelo ezali kaka) Chez Faignond. Asala yango na 1948. Kuna nde heure ba pères na biso bazalaki ba étudiants mpe basali, babandaki kokende loyenge kuna. A partir ya Faignond nde ba contacts esalemaki na ba jeunes parisiens mpe bango bazalaki ko faciliter ba pères na makambo ebele neti ko commander bilamba na France. Yango wana na musique ya African Jazz différence ebandaki kosalema entre bango ba jeunes habilles na mode ya Paris na ba jeunes habilles ndenge belge alingaki.
Nzela ya Brazzaville ezalaki ya kinsueki mpo mundele alingaki contact te na étranger. Kuna nde babandaki lisusu kosomba ba kisangala ya vin mpo bamema na ndaku en toute discrétion mpo soki bakangi yo, Ah obebi na yo. Donc, esengeli koloba que Bar ya Faignond ezalaki kopesa lumière mosusu mpokuna nduliste nionso ya munene abeta kuna : African Jazz, bantous, Negros, Jazz, O.K Jazz, etc. Soki olingi oyebana esengeli Faignond asimba yo. Grâce na Bar Faignond nde kinois a comprenaka que kitendi ezali cote ya Paris, mouve ya solo ezali na Paris, ambiance ya solo ezali na Paris. En plus Vieux Faignond ye moko père mundele français.
Tozali mpe na Oscar Kashama (Cassien) mopamboli ya O.K.Jazz, O = oscar, K = Kashama. Bar na ye bakomaki na murs na portes : chez Cassien on entre O.K. on sort K.O.,po masanga na mike mike ezalaki ya mingi. Vieux Cassien azalaki président ya ba métis nionso ya Congo. Père na ye ezalaki belge. Cassien asimba ba nduliste na ba orchestres ebele mpe asala promotion na bango.
Samuel Ebonge, azalaki camerounais, kolo bar Air France. Na Air France mpe ba orchestres mingi ebandaki kobeta kuna na cadre ya promotion ba bango. Yango nde ematisa Negros Jazz ya Brazaville.
Masidou, azalaki d'origine ya Congo Brazza. Ye azalaki na compagnie na ye ya Taxi mpe Kale ayemba ye.Capitaine Denis Ilosono, compagnon de la Révolution, secrétaire particulier ya président Mobutu, ye mutu apesa équipement ya musique mpe ba moyens na orchestre Révolution mpe asimbaki lisusu Festival de Maquisards pendant que Alphonse Roger Kithima Bin Ramazani apesaki Festival de maquisards ba instruments. Ilosono azalaki loboko pete : kokabela ba ndulistes ba voitures, mbongo etc. Azalaki lisusu na Editions ya musique : Boboto mpe nkolo bar Ingels, oyo eyaki kokoma 1-2-3 tango Franco akomaki mokolo na yango (tokozongela likambo oyo tango tokolobela ba missions ya Franco pour le compte ya Sese).
Arène Diongue, grand imanien mpe yende mutu abandaki kolatisa Imana na couleur ya pembe. A aida ba orchestres ebele neti O.K Jazz na African Fiesta. Tango akufaki na 1964, bango balelaki ye na ba nzembo na kombo na ye.
Muisa Camus, un des pionniers de la presse congolaise. Ye asalisaki Gérard Madiata mpe azuilaki ye bourse ya kokende kosala conservatoire na Bruxelles.
Tobosani te Vieux Décantonio na African Jazz, African Fiesta, African Fiesta Sukisa. Air Congo mpe ebandaki kosalisa ba ndulistes na ko accorder bango ba réductions durant ba déplacements na bango. Bayemba yango na African Fiesta na O.K Jazz.
Musique na biso esala que basi bazala na rôle makasi. Mise a part makambo ya bolingo, esengeli koloba ete ba filles de l'epoque ba jousaki rôle munene na réussite ya African Jazz. Neti basi kitoko babandaki koya na musqiue ebandaki kosala que mibali bayaka mpe mouvement emata. Neti mibali mutu bazalaki na mbongo yango ebandaki kosala que devant basi, esengeli osalaka mua ba kata mpo African Jazz eyeba yo. Neti ezalaki n'importe qui te mutu bakokaki kobuaka na époque wana, esengelaki vraiment ba vrais makambu. Ba filles ya bien mpe basimbaki O.K. Jazz. Grâce na bango nde Franco atelemaki, pendant que abandaki kokokate durant départ ya Vicky, batu akomaki kaka kokende kotala basi kitoko nakati ya ba moziki Amida na Florette.
Parmi basi yango ezalaki: Cathérine = chérie Coco ya grand Kallé, Marie-Josée Bompeli(abima na Dr. Nco mpe ayembela ye deux nzembo : Merengue président na Marie-Josée; Ndaya Pauline (N'Daya paradis) Rochereau mpe ayemba ye. Majolina, Lucie Motayi, Léonie Mbombo, Christine, etc. Nakolobela Ba moziki sima
Na mibali nde esengeli toyeba que mutu ya liboso oyo azuaki libanga ya solo ezali Jean Lema (Jamais Kolonga). Ye azalaki intellectuel, sapeur, élégant. Léopolville mobimba bayebaki ye parce que nzele ata moko te a résista ye. Kutu babandaki koloba que azali na kisi ya basi nzoka nde kaka ngenge ya muana moto.
Papa Jean ayebani na père na ngai. Lisolo ya ngenge na ye ekendeki sango parce que alakisaki bokasi na ye na 1957 tango batindaki ye na musala na Ilebo. Kuna tango akomi, sima ya mikolo ba belges ba organisaki fête munene ya notable moko kuna. Jean a débarquer na fête wana sur invitation pamba te azalaki nakati ya ba noirs oyo bazalaki invite. Atelema na costume ya noir trois pièces ya Tergal léger(abimisa plan wana na nzela babandaki kokende na Brazza, sur commande na ba mista na bango ba francais oyo bazalaki na Brazza), chemise ya pembe na cravate ya rouge. Abeta sikoyo chaussure ya daim ya noir, et bien parfume et coiffe. Notons que a l'époque ba pères na biso mpe babandaki kobeta malasi. Jean akota na salle malasi, donc tolo liboso, mokongo bien droit ozobuaka démarche makolo liboso. Na époque oyo ezalaki que sapeur alobaka mingi te, il faut ozala calme et poser lokolo likolo na mosusu mpo chaussure emonana na ndenge ya mayele.
Kala te tango loyenge ekomi kokota, Jean atelema akende direct epayi na mundele kolo fête asenga na ye soki akoki kobina na muasi na ye. Mundele akamua audace ya Jean, Kasi devant élégance na politesse ya marque wana, andima mpe muasi na ye amata na piste. Jean abeta dance sans contre-temps. Heure esili, Jean amemi ye epayi nya mobali na ye mpe asengi merci! Nzele aleli, asengi lisusu a continuer na piste. Jean mpe a profiter. Banda wana sango elongua Ilebo ekoma na Léopolville. Jean ye moko akomela père mpo ayebisa ye que awa ezalaki évènement. Bon, le reste etali mikolo...
Kobanda wana nde azuaki kombo ya jamais moto akoki kolonga Jean = jamais kolonga. Timothée Tsilumba Baloji (Tino Baroza) a composa nzembo na African Jazz sur arrangement ya Kallé. Mpe mista na ye Kallé abandaki kobuaka ye pamba pamba.
Jamais kolonga nde a associer bokasi ya ba nzele, kolata kitoko na musique. Tokozongela ...
Ba ndeko,
Erratum : Jean Lema asalaka bakata na ye na 1952, ezali 57 te ndene misapi ekomaki;
Arsène Diongue au lieu de Arène Diongue; Ndenge moko na Lucie Botayi au lieu de Motayi.
Ba ndeko, bolimbisa mpo ba ngonga moko ba erreurs ya boye ekoki toujours kosalema.
Messager, eh oui! Jamais Kolonga akomaki journaliste na radio nationale avant tozua indépendance na 1959 juste sima ya table ronde ya Bruxelles. Na cadre ya kosepelisa batu abandaki kosala maboke na radio. Kasi pembeni abandaki ko "attaquer" mama Angebi. Vieux wana déjà na 1952 wana, abandaki kobeta golf na mindele, kosokola na piscine na bango, mpe kobaluka na ba nzele na bango. Kobo nionso abandaki komituna yango Jean azalikosala ndenge nini mpo amesana na mindele oyo boye? Soki neti muzungu moko asali neti a bouder ye okomona kaka boye ba nzele ya mindele babandi kokotela ye. Ngenge naye ezali ya kobotama.
Emmanuel Kandolo
lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn fra_Latn lin_Latn lin_Latn swh_Latn